Diari Oficial de la Generalitat Valenciana


Sumari del DOGV 3534, del 08-07-1999 (1999/5662)

Bases de l'oposició en promoció interna per proveir una plaça de sergent en cap de la policia local d'aquest ajuntament.
------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5662


Data del document
:   14-06-1999

Organisme emissor
:   Ajuntament de Guadassuar

Tipus de document
:   Convocatòria

Descriptors 

:   * Guadassuar
    * administració local
    * policia
    * concurs administratiu

Bases de l'oposició en promoció interna per proveir una plaça de sergent en cap de la policia local d'aquest ajuntament. [1999/5662]
  
Es convoca aquesta oposició per a la provisió en propietat d'una plaça de sergent en cap de la Policia Local, vacant en aquest ajuntament, pel procediment de promoció interna, segons les següents bases que van ser aprovades per acord plenari del passat dia 29 d'abril actual.
  
Bases que han de regir la convocatòria d'oposició per proveir en propietat una plaça de sergent en cap de la Policia Local, vacant en la plantilla municipal, pel procediment de promoció interna, d'acord amb allò disposat en la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana; Decret 11/1999, de 16 de gener, del Govern Valencià, i ordres de desenvolupament de 16 de gener de 1992 i 5 de desembre de 1994; Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre, i altres normes d'aplicació.
  
Primera. Objecte de la convocatòria
  
És objecte d'aquesta convocatòria la provisió pel procediment de promoció interna, mitjançant el sistema de concurs-oposició, d'una plaça de sergent en cap de la Policia Local, vacant en la plantilla municipal, enquadrada en l'escala bàsica, categoria de sergent.
  
Segona. Condicions dels aspirants
  
Per ser admesos a la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:
  
- Trobar-se prestant servei com a policia local en l'Ajuntament de Guadassuar, com a funcionari de carrera integrat en la subescala de serveis especials, de l'escala bàsica, categoria caporal de l'ajuntament convocant.
  
- Posseir el títol de Batxiller Superior o equivalent, o tenir acomplides les condicions per obtenir-lo en la data en què acabe el termini de presentació d'instàncies.
  
- Haver romàs, al menys dos anys, en la categoria immediatament inferior i tenir dit lloc en propietat.
  
- No patir malaltia ni defecte físic que li impedisca el normal exercici de les funcions pròpies de l'escala i categoria a què aspira.
  
- No trobar-se suspés en ferm, ni inhabilitat per a l'exercici de les funcions públiques.
  
- Estar en possessió dels permisos de conducció de vehicles de classes A-2 i B-2, o, en el seu cas, A del Reial Decret 772/1997, de 30 de maig, pel que s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
Tercera. Presentació d'instàncies i documentació annexa
  
Les instàncies per sol·licitar prendre part en aquest concurs-oposició es dirigiran al senyor alcalde-president de l'ajuntament, es presentaran en el registre general o en la manera que determina l'article 38.4 de la Llei de Procediment Administratiu 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils comptadors des de l'endemà de la publicació de l'extracte d'aquesta convocatòria en el Boletín Oficial del Estado. En les instàncies per prendre part en aquest concurs-oposició, els aspirants hauran de manifestar que reuneixen tots i cadascun dels requisits exigits en la base segona.
  
A les instàncies s'acompanyarà:
  
a) Justificant d'haver ingressat en la Caja Municipal els drets d'examen, que es fixen en 5.000 pessetes. Els esmentats drets d'examen només seran tornats a aquells que no siguen admesos al procediment selectiu, per falta d'algun dels requisits exigits per prendre-hi part.
  
b) Documentació acreditativa dels mèrits al·legats per l'aspirant. Aquesta documentació haurà d'acompanyar-se a la instància de sol·licitud d'admissió al concurs-oposició en sobre tancat que podrà ser amb lacre. No es tindrà en compte cap mèrit que no s'acredite en eixe moment.
  
Quarta. Admissió d'aspirants
  
Per ser admesos a les proves selectives n'hi haurà prou amb que els aspirants manifesten en les instàncies que reuneixen totes i cadascuna de les condicions exigides en aquestes bases, referides a la data d'acabament del termini de presentació, que hagen abonat els drets d'examen i hagen aportat, en el seu cas, la documentació acreditativa dels mèrits al·legats.
  
Expirat el termini de presentació d'instàncies, la presidència de la corporació, mitjançant resolució, aprovarà la llista d'aspirants, admesos i exclosos, que es farà pública en el Butlletí Oficial de la Província, Diari Oficial de la Generalitat Valenciana i tauler d'edictes de la corporació, i es concediran 10 dies a efectes de reparació d'errors (article 71 de la Llei de Procediment Administratiu).
  
Transcorregut dit termini sense que hi haja reclamació s'entendran definitives les llistes i es resoldran per l'alcaldia les reclamacions presentades en el seu cas. En la resolució per la qual s'aproven les llistes, es determinarà el lloc, data i hora en què tindrà lloc la fase de concurs, així com del primer exercici de l'oposició.
  
Cinquena. Tribunal qualificador
  
1. El tribunal qualificador estarà integrat de la manera següent, tots ells amb veu i vot:
  
President: L'alcalde-president de l'ajuntament o regidor en qui delegue.
  
Secretari: el de la corporació o funcionari d'aquesta en qui delegue, que actuarà a més a més com a vocal.
  
Vocals:
  
- El regidor delegat de personal.
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- Un funcionari del cos de la Policia Local d'igual o superior categoria d'una població limítrofa.
  
- Un funcionari de l'ajuntament designat per la Junta de Personal amb titulació igual o superior.
  
- El representant sindical dels funcionaris.
  
2. La designació dels membres del Tribunal inclourà la dels suplents respectius, i es farà pública junt a la llista d'admesos i exclosos, així com en el tauler d'anuncis de l'ajuntament.
  
3. La corporació sol·licitarà dels organismes corresponents la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
4. Els vocals del tribunal posseiran igual o superior titulació acadèmica que l'exigida per als llocs de treball ofertats, excepció feta del representant sindical.
  
5. El tribunal no podrà constituir-se ni actuar sense l'assistència de la meitat més u dels seus membres, titulars o suplents.
  
6. El tribunal podrà disposar la incorporació d'assessors especialistes a les seues sessions.
  
7. Els membres del tribunal podran abstenir-se o ser recusats quan concórreguen les causes previstes legalment.
  
Sisena. Començament i desenvolupament del concurs-oposició
  
Per establir l'ordre en què han d'actuar els aspirants en aquells exercicis que no es puguen realitzar conjuntament, es verificarà un sorteig.
  
Els aspirants seran convocats per a cada exercici en crida única, i seran exclosos de les proves de l'oposició aquells que no compareguen, llevat casos de força major degudament justificats i valorats lliurement pel tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, cosa per la qual en quedarà exclòs.
  
En qualsevol moment, el tribunal podrà requerir els aspirants perquè acrediten la seua personalitat, fi al qual hauran d'anar provistos del Document Nacional d'Identitat.
  
Una vegada començades les proves no serà necessària la publicació dels successius anuncis de celebració de la resta d'exercicis en el Butlletí Oficial de la Província ni en el Diari Oficial de la Generalitat Valenciana. Aquests anuncis hauran de publicar-se en els taulers d'anuncis del Servei de Personal de l'ajuntament, amb 12 hores d'antelació al començament d'aquestes, si es tracta del mateix exercici, o de 48, si es tracta d'un nou exercici.
  
Setena. Procediment de selecció
  
1) Proves prèvies. Abans de donar començament a les proves de coneixement del temari, es practicarà un exercici o prova psicotècnica d'aptitud i de personalitat, i reconeixement mèdic preceptiu.
  
Tant la prova psicotècnica com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en l' annex I d'aquestes bases.
  
2) Proves físiques. De caràcter obligatori i eliminatori. Es qualificarà com a apte o no apte. Consistiran a superar al menys tres de les arreplegades en l'annex d'aquestes bases. No obstant, quedaran exclosos de la realització d'aquestes els aspirants que les hagueren realitzat amb anterioritat i es troben, a més a més, en el tram d'edat assenyalat en aquest.
  
3) Fase d'oposició. Constarà dels següents exercicis:
  
Primer exercici. Ortogràfic i de composició. De caràcter obligatori. Consistirà en la realització de dos supòsits. El primer serà l'execució d'un dictat triat per sorteig en presència dels aspirants. El segon serà d'estructura i composició, en què els aspirants hauran de desenvolupar el tema que assenyale el tribunal sobre qüestions d'actualitat i coneixements generals i l'extensió del qual no haurà de ser inferior a tres folis ni excedir de quatre, a una sola cara, a fi de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts i, per superar l'exercici, s'haurà d'obtenir un mínim de 5 punts.
  
Segon exercici. Supòsit policial. De caràcter obligatori. Consistirà en la realització d'una prova pràctica que fixarà el tribunal, amb una durada màxima de 90 minuts. Aquesta versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a què es concorre. Es valorarà el desenvolupament i exposició de quantes actuacions i mesures policials que han d'adoptar-se en matèria de distribució de personal, mitjans materials, seguretat ciutadana i vial, i actuacions complementàries.
  
Es podran acompanyar o fixar sobre plànol, que aporte el tribunal i totes aquelles dades gràfiques o representatives de les actuacions policials, o de distribució de mitjans que servisquen per a la seua millor resolució.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punt per superar-lo.
  
Tercer exercici. Test de cultura policial. De caràcter obligatori. Consistirà a contestar correctament per escrit un qüestionari de 100 preguntes amb respostes alternatives, relacionats amb temes professionals de la policia, d'acord amb el temari que es recull en l'annex II d'aquestes bases. El sistema de correcció del qüestionari serà donat a conéixer pel tribunal als aspirants abans del començament de la prova.
  
La durada d'aquest exercici serà de 120 minuts.
  
La qualificació d'aquest exercici serà de 0 a 10 punts i s'haurà d'obtenir un mínim de 5 punts per superar-lo.
  
Quart exercici. De caràcter obligatori. Els municipis de predomini lingüístic valencià, segons la Llei d'Ús del Valencià 4/1983, de 23 de novembre, de la Generalitat Valenciana, inclouran un exercici que consistirà a traduir del valencià al castellà i viceversa, un text proposat pel tribunal, en un temps màxim d'una hora.
  
Aquest exercici obligatori però no eliminatori es qualificarà de 0 a 2 punts.
  
Les qualificacions de cada exercici es faran públiques el mateix dia en què s'acorden i seran exposades en el tauler d'anuncis de l'ajuntament.
  
4) Fase de concurs. Els mèrits al·legats i justificats documentalment en formular-se la sol·licitud per prendre part en la selecció, es valoraran d'acord amb el barem establit en l'annex III.
  
La puntuació obtinguda en la fase de concurs se sumarà a l'obtinguda en la fase d'oposició.
  
Vuitena. Relació d'aprovats i nomenament
  
Acabada la qualificació dels aspirants, el tribunal publicarà la relació d'aprovats per ordre de puntuació, i no podran excedir aquests el nombre de places convocades i elevarà dita relació a la presidència de la corporació perquè formule la corresponent proposta de nomenament.
  
Novena. Curs selectiu
  
El tribunal formularà proposta al president de la corporació de l'aspirant que, havent superat les proves selectives, i prèvia presentació de la documentació exigida en aquestes bases, haja de realitzar el curs de capacitació de contingut teòricopràctic i de caràcter selectiu, en l'IVASP, amb una durada de dos mesos.
  
L'aspirant proposat s'incorporarà a l' IVASP per a realitzar el primer curs que es convoque. La qualificació d'aquest correspondrà a l'IVASP.
  
Superat el curs teòricopràctic, l'IVASP formularà proposta de nomenament, en el seu cas, a l'alcaldia amb indicació de la puntuació o qualificacions obtingudes als efectes del seu nomenament.
  
En el cas que l'aspirant no supere el curs selectiu, l'IVASP comunicarà aquesta circumstància a l'alcaldia, i l'aspirant podrà incorporar-se al curs immediatament posterior. Si no supera aquest curs quedarà decaigut en el seu dret a participar en el procés selectiu instat, que s'entendrà acabat als efectes de poder convocar de nou la plaça o places donat que no s'hauria ocupat.
  
Per a la realització del curs teòrico-pràctic, els aspirants seran nomenats funcionaris en pràctiques, i percebran amb càrrec a l'ajuntament les retribucions que corresponguen de conformitat amb les normes d'aplicació.
  
Deu. Presentació de documents
  
L'aspirant proposat pel tribunal haurà de presentar davant l'ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases, i que no hagueren estat aportats amb anterioritat.
  
L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per obtenir el seu anterior nomenament. En tot cas, haurà de presentar original o còpia compulsada del seu nomenament com a funcionari de carrera i títol acadèmic exigit.
  
Qui, dins del termini indicat, i llevat cas de força major, no presente l'anterior documentació, no podrà ser nomenat funcionari i s'invalidarà l'actuació respecte d'aquest, i la nul·litat subsegüent dels actes del tribunal respecte d'aquest, sense perjudici de la responsabilitat en què pogueren haver incorregut, en el seu cas. En el cas que l'aspirant siga exclòs per no presentar la documentació requerida, o per falsedat d'aquesta, el tribunal podrà proposar la inclusió en la llista d'admesos del mateix nombre que d'exclosos per anteriors causes, sempre que hagen superat les proves selectives.
  
Onze. Nomenament
  
Superades les proves de selecció i el curs teòricopràctic, prèvia la presentació de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies comptadors des de l'endemà d'aquell en què els siga notificat el nomenament.
  
Dotzena. Incidències
  
El tribunal queda facultat per resoldre els dubtes que es presenten i prendre els acords necessaris per al bon ordre del procés selectiu. En allò no previst en aquestes bases, serà d'aplicació la Llei de la Generalitat Valenciana 2/1990, de 4 d'abril , de Coordinació de Policies Locals de la Comunitat Valenciana; Decret 11/92, de 16 de gener, del Govern Valencià, i ordres de desenvolupament de 16 de gener de 1992 i 5 de desembre de 1994; Llei 7/1985, de 2 d'abril, de Bases de Règim Local; Reial Decret legislatiu 781/1986, de 18 d'abril; Reial Decret 896/1991, de 7 juny; i Reial Decret 2.617/1985, de 9 de desembre.
  
Tretze. Recursos
  
Aquestes bases vinculen l'administració, el tribunal i aquells que participen en les proves selectives, i elles, la convocatòria i quants actes administratius, podran ser impugnats pels interessats en els casos i en la manera establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Proves psicotècniques
  
El contingut de les proves psicotècniques s'ajustarà al barem que s'hi indica en atenció als factors a mesurar en el procés de selecció, d'acord amb allò establit en l'Ordre de 5 de desembre de 1994.
  
1. Aptituds mentals
  
Raonament verbal: com el seu nom indica, constitueix una mesura de l'aptitud per comprendre conceptes expressats mitjançant la paraula. Aprecia més la capacitat per abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per raonar amb paraules no és idèntica a l'habilitat per raonar amb figures, el test de raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus preceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per concentrar-se en tasques la característica principal de les quals és la rapidesa perceptiva, junt a l'atenció continuada.
  
Agilitat mental: capacitat per comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per recordar situacions mitjançant el sentit de la vista.
  
2. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals enutjoses.
  
Seguretat en ell mateix: fermesa personal. Capacitat pràctica i realista. La confiança en ell mateix i la seua capacitat per tractar amb coses és madura i poc ansiosa; és flexible i segura.
  
Desenvolupament de conductes cooperatives: capacitat d'integració en el grup. Grau en què les persones s'ajuden entre elles i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a allò social. Evidencia allò que comunalment es coneix com ?respecte a ell mateix?, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per aconseguir i mantenir contactes personals.
  
Neutralitat efectiva en l'exercici professional: persona responsable i organitzada, els seus objectius es troben dins la normativa social. Fa el que socialment és correcte, seguint estrictament les normes. Fa el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi entrega.
  
3. Característiques del test aptitudinal. Puntuacions decils
  
- Raonament verbal: 4,5
  
- Raonament abstracte: 4
  
- Rapidesa i precisió perceptiva: 4
  
- Atenció i resistència a la fatiga: 4,5
  
- Agilitat mental: 4
  
- Memòria visual: 4,5
  
4. Característiques de la valoració actitudinal
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:
  
1. Auto-control.
  
2. Serenitat.
  
3. Capacitat empàtica i de maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes cooperatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més a més, haurà de realitzar-se una anàlisi global de l'estructura de la personalitat, i en cas de no detectar-se alguna anomalia significativa per al desenvolupament de la funció policial, i, si el tècnic i el tribunal ho consideren oportú, abans de l'eliminació de l'opositor, aquestes proves hauran de contrastar-se mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar, com a mínim, en el cas dels factors actitudinals, 4 dels 6 factors a mesurar, i haurà de superar en tots els casos el factor d'agilitat mental.
  
Reconeixement mèdic
  
El contingut del reconeixement mèdic, d'acord amb allò establit en l'Ordre de 22 de desembre de 1997, és el següent:
  
1. Obesitat o primesa manifesta que dificulten o incapaciten per a la realització del lloc de treball.
  
2. Ull i visió
  
2.1. Agudesa visual amb o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1000 i 3000 hertzs a 45 decibels o de 6000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial malament controlada que no haurà de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a judici del tribunal mèdic es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques. Intoxicacions cròniques. Hemopaties greus.
  
Proves físiques
  
El contingut de les proves físiques s'ajustarà al barem que s'indica, d'acord amb allò establit en l'Ordre de 5 desembre de 1994.
  
De caràcter obligatori i eliminatori. Consistiran a superar les proves d'aptituds físiques que posen de manifest la capacitat per al desenvolupament del lloc de treball i els contingut i marques mínimes de les quals, seran , almenys les següents i segons el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
1. Proves:
  
1.1. Cursa de resistència 1.000 metres.
  
1.2. Salt de longitud amb cursa.
  
1.3. Natació, 50 metres.
  
1. 4. Prova de resistència abdominal en un temps no superior als 90 segons que haurà de realitzar-se sota les següents condicions:
  
a) Posició inicial: estés de sobines (boca per amunt), amb les mans entrellaçades per darrere el cap i els genolls flexionats a 90º aproximadament.
  
b) No existeix cap punt de recolzament per als peus ja que això implicaria posar en acció la resta anterior de la cuixa i psoes il·líac.
  
c) En cada repetició, l'aspirant haurà d'alçar el tronc fins a la vertical, mantenint les mans entrellaçades darrere el cap i tornar a la posició inicial, encara que no serà necessari que la regió dorsal de l'espatla contacte amb el terra en cada repetició..
  
d) La velocitat d'execució no és important, per la qual cosa el temps serà raonablement ampli sense excedir en cap cas els 90?.
  
e) Dins del temps per a la realització de la prova (90?) l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90- de la prova.
  
La qualificació d'aquest exercici serà d'apte o no apte, i s'hauran de superar com a mínim tres de les proves per ser declarat apte.
  
Quedaran exempts de la realització de les proves físiques aquells aspirants que haguessen realitzat amb anterioritat les esmentades proves i es trobaren inclosos en el tram d'edats assenyalat en els corresponents barems d'aquest annex.
  
Annex II
  
Programa del concurs-oposició per a la provisió d'una plaça de policia local, escala bàsica, categoria sergent.
  
Grup primer. Dret Constitucional.
  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. Relacions entre el Govern i les Corts Generals.
  
Tema 2. La Corona: funcions constitucionals del Rei. Successió i regència. L'aprovació.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les Cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola: les comunitats autònomes. Els Estatuts d'Autonomia. Organismes i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia.
  
Grup segon. Dret Administratiu.
  
Tema 9. El municipi, organismes unipersonals de govern. L'alcalde, els tinents d'alcalde. Els regidors.
  
Tema 10. Organismes col·legiats de govern. El Plenari de l'ajuntament Ple. La Comissió de Govern. Organismes consultius i participatius. Les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedient.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 15. La revisió administrativa del acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Grup tercer. Bans i ordenances municipals.
  
Tema 16. Obligacions i competències dels ajuntaments. Les ordenances municipals. Els bans de l'alcaldia.
  
Tema 17. Ordenances municipals: concepte i classes. Infraccions. Potestat sancionadora. Principis infraccions a bans i ordenances.
  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal.
  
Tema 19. Activitats enutjoses, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes, competència.
  
Tema 21. Reglamentació en matèria de via pública. Revetles, guals, tendals, instal·lació de taules i cadires, i contenidors, grues i material de construcció. Organisme competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats
  
Tema 24. Ordres ministerials de mendicitat. Llocs d'acollida. Obligacions de les administracions públiques. Aspectes legals.
  
Grup quart. Policia Local
  
Tema 25. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 26. La Policia Local, conceptes previs. Missions i objectius. Estructura orgànica i funcional.
  
Tema 27. El binomi Policia Local-ciutadà, conceptes previs. Relació i finalitat. Suports ètics. Normes d'actuació.
  
Tema 28. Ordenament legislatiu de la Policia Local. Principis bàsics d'actuació. Disposicions estatutàries comunes. Règim disciplinari.
  
Tema 29. Llei de Coordinació de Policia Local de la Generalitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El registre de policies locals.
  
Grup cinqué. Dret penal.
  
Tema 31. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 32. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. La tortura i altres delictes contra la integritat moral.
  
Tema 33. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 34. Delictes contra el patrimoni i contra l'ordre socioeconòmic: furts, robatoris, extorsió, robatori i furt de vehicles.
  
Tema 35. Delictes contra la administració pública: prevaricació i altres comportaments injustos; abandonament de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. Suborn, tràfic d'influències, malversació, fatues i exaccions il·legals, negociacions i activitats prohibides als funcionaris públics.
  
Grup sisé. Dret processal
  
Tema 37. Llei Orgànica Reguladora del Procediment d'«Habeas Corpus». De la denúncia i la querella. De l'exercici del dret de defensa. De l'assistència d'advocat. Del tractament de processos i detinguts.
  
Tema 38. El procés: concepte, objecte, fi, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en lloc tancat. De la comprovació del delicte i investigació del delinqüent.
  
Tema 40. Presó provisional. Llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Grup seté. Policia de trànsit i circulació
  
Tema 41. El codi de circulació vigent després de la publicació de la Llei de Seguretat Vial.: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 43. Normes generals de circulació: assegurança obligatòria. Codi de circulació.
  
Tema 44. Nivells sonors permesos en vehicles així com infracció a aquests. Inspecció Tècnica de Vehicles. Vehicles especials. Altres infraccions al codi circulatori.
  
Tema 45. La circulació. Organismes competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport: servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques del vehicle de transport i altres requisits principals. Reglament nacional de serveis urbans i interurbans de transport d'automòbils lleugers.
  
Tema 48. El transport escolar.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Alcoholímetre: descripció general i forma d'actuar.
  
Tema 51. Persones obligades a sotmetre's a la prova de detenció. Infracció a la Llei de Seguretat Vial que porta aparellada l'obligació de la prova.
  
Tema 52. Recopilació legislativa. Reial Decret Legislatiu 3.390/1990, de 2 de març. Text Articulat de la Llei sobre el Trànsit, Circulació de Vehicles de Motor i Seguretat Vial.
  
Grup vuité. Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en ell mateix, iniciativa, decisió?). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar?). Estils de manar. Aspectes que distingeixen el bon cap. Metodologia del comandament.
  
Tema 55. Presa de decisions. El procés de decisió. Reixa de direcció. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 57. Tècniques per controlar situacions difícils. La reunió està a punt de ser incontrolable. La reunió s'allunya del seu objectiu. El grup no parla. El grup o part d'ell refusa acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Tema 59. Tipus d'ordres. Ordre terminant, tipus sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 60. Qualitats o atributs d'un bon comandament. Com actua un bon comandament. Com es fa una amonestació. Com s'atenen les queixes. Mètode dels vuit passos.
  
Annex III
  
«Barem per a la valoració dels mèrits en els concursos per a la provisió de places dels cossos de la Policia Local, escala bàsica, ofertades per promoció interna»
  
En els concursos per a la provisió de llocs de treball de la Policia Local, escala bàsica, ofertades per torns de promoció interna, la valoració dels mèrits s'efectuarà d'acord amb el següent barem:
  
El contingut del barem de mèrits, d'acord amb allò establit en l'Ordre de 20 de gener de 1998, és el següent:
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per accedir a l'escala i categoria a què pertanyen, segons la següent escala:
  
Doctor: 10 punts.
  
Llicenciat o equivalent: 8 punts.
  
Diplomat universitari o equivalents: 7 punts.
  
Diplomat en Criminologia: 7 punts.
  
Batxillerat o Formació Professional de 2º grau: 5 punts.
  
Superació de les proves d'accés a la Universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per la consecució d'altres de nivell superior. En la puntuació d'accés a la Universitat només es computarà una d'elles. La possessió del títol de Batxillerat o Formació Professional de 2n. grau exclourà la valoració de les proves d'accés a la Universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins la carrera administrativa de la següent manera:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins un màxim de 20 punts:
  
- Per cada any complet d'antiguitat en la mateixa escala i categoria de la Policia Local: 1,50 punts.
  
- Per cada any complet d'antiguitat en la categoria inferior de la Policia Local: 1,25 punts.
  
- Per cada any complet d'antiguitat prestat en altres forces i cossos de seguretat: 0,25 per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins un màxim de 10 punts.
  
4. Altres mèrits
  
Fins a un màxim de 15 punts.
  
- Coneixement del valencià acreditat amb certificat oficial de la «Junta Qualificadora de Coneixements de Valencià»:
  
- Certificat de Coneixements Orals: 0,75 punts.
  
- Certificat de Grau Elemental: 1,25 punts.
  
- Certificat de Grau Mitjà: 2,50 punts.
  
- Certificat de Grau Superior: 3,00 punts.
  
- Coneixement d'un o més idiomes acreditats documentalment, mitjançant certificació expedida per facultat o escola oficial reconeguda: 3 punts per cadascun. La superació dels diferents cursos complets que conformen els estudis oficials de les diferents facultats o escoles oficials es valoraran a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins a un màxim de 30 punts.
  
Per realització de cursos organitzats per l'IVASP o homologats per aquest, s'ajustarà al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima avantdita, la puntuació d'aquests vindrà donada per la suma del còmput d'hores i/o assistència a aquests. En el cas d'haver impartit hores com a professor en els cursos, es puntuaran amb el barem corresponent al Certificat d'Aprofitament, i no se superarà per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, en el seu cas, com a cursos amb diploma d'assistència. No seran puntuables si ja es van tenir en compte a efectes de titulació acadèmica per a promoció interna.
  
6. Premis, distincions i condecoracions
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana: 1 punt.
  
Per estar en possessió de la Placa Individual al Mèrit Policial de la Generalitat Valenciana: 3 punts.
  
Per estar en possessió de la Medalla al Mèrit Policial de la Generalitat Valenciana: 2 punts.
  
Per ser objecte de felicitació o menció individual pel director general de la conselleria competent en matèria de Policia Local: 1 punt per cadascuna d'elles.
  
Per ser objecte de felicitació o menció col·lectiva pel director general de la conselleria competent en matèria de Policia Local: 0,25 punts per cadascuna d'elles.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,50 punts per cadascuna d'elles. Si la condecoració és concedida a títol col·lectiu la puntuació serà de 0,25 punts per cadascuna d'elles.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,25 punts per cadascun d'ells.
  
7. Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cadascuna d'elles.
  
8. Prova i entrevista personal
  
Es realitzarà davant el tribunal qualificador i es valorarà fins a un màxim de 10 punts amb el contingut i puntuació que s'indica:
  
A) Coneixements del terme municipal, llista de carrers, serveis, institucions, organització i administració municipal i altres de particular interés per a la població local d'aquest municipi. S'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
B) Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per celebrar la prova i entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arriben com a mínim a 20 punts.
  
9. Legislació aplicable
  
De manera supletòria serà d'aplicació allò previst al Reial Decret 364/1995, de 10 de març, pel que s'aprova el Reglament General d'Ingrés del Personal al servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana pel que s'aprova el barem general d'aplicació als concursos de mèrits per a la provisió de llocs de treball; i Llei 2/1992, de 4 d'abril, de la Generalitat Valenciana, de Coordinació de Policies Locals de la Comunitat Valenciana.